CELEX: 62016TN0133
Language: el
Date: 2016-03-29 00:00:00
Title: Υπόθεση T-133/16: Προσφυγή της 29ης Μαρτίου 2016 — Caisse régionale de crédit agricole mutuel Alpes Provence κατά ΕΚΤ

17.5.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 175/30
            
         Προσφυγή της 29ης Μαρτίου 2016 — Caisse régionale de crédit agricole mutuel Alpes Provence κατά ΕΚΤ
   (Υπόθεση T-133/16)
   (2016/C 175/35)
   Γλώσσα διαδικασίας: η γαλλική
   
      Διάδικοι
   
   
      Προσφεύγον: Caisse régionale de crédit agricole mutuel Alpes Provence (Aix-en-Provence, Γαλλία) (εκπρόσωπος: H. Savoie, δικηγόρος)
   
      Καθής: Ευρωπαϊκή Κεντρική Τράπεζα
   
      Αιτήματα
   
   Το προσφεύγον ζητεί από το Γενικό Δικαστήριο:
   
               —
            
            
               Να ακυρώσει την απόφαση της Ευρωπαϊκής Κεντρικής Τράπεζας της 29ης Ιανουαρίου 2016 (ECB/SSM/2016 — 969500TJ5KRTCJQWXH05/98), η οποία εκδόθηκε δυνάμει του άρθρου 4, παράγραφος 1, στοιχείο ε', του κανονισμού (ΕΕ) 468/2014 της Ευρωπαϊκής Κεντρικής Τράπεζας και των άρθρων L. 511-13, L. 511-52, L. 511-58, L. 612-23-1 και R. 612-29-3 του γαλλικού νομισματικού και χρηματοπιστωτικού κώδικα.
            
         
      Λόγοι και κύρια επιχειρήματα
   
   Προς στήριξη της προσφυγής του, το προσφεύγον προβάλλει τέσσερις λόγους ακυρώσεως.
   
               1.
            
            
               Ο πρώτος λόγος αντλείται από τον παράνομο χαρακτήρα της προσβαλλομένης αποφάσεως, καθόσον αυτή αντιβαίνει στις διατάξεις του άρθρου 13 της οδηγίας 2013/36/ΕΕ του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με την πρόσβαση στη δραστηριότητα πιστωτικών ιδρυμάτων και την προληπτική εποπτεία πιστωτικών ιδρυμάτων και επιχειρήσεων επενδύσεων, για την τροποποίηση της οδηγίας 2002/87/ΕΚ και για την κατάργηση των οδηγιών 2006/48/ΕΚ και 2006/49/ΕΚ (στο εξής: οδηγία 2013/36), και στις διατάξεις του άρθρου L. 511-13 του γαλλικού νομισματικού και χρηματοπιστωτικού κώδικα (στο εξής: CMF).
            
         
               2.
            
            
               Ο δεύτερος λόγος αντλείται από τον παράνομο χαρακτήρα της προσβαλλομένης αποφάσεως, καθόσον αυτή αντιβαίνει στις διατάξεις του άρθρου L. 511-52 του CMF.
            
         
               3.
            
            
               Ο τρίτος λόγος αντλείται από τον παράνομο χαρακτήρα της προσβαλλομένης αποφάσεως, καθόσον η ΕΚΤ παρέβη, κατά το προσφεύγον, το άρθρο 511-13 του CMF και τα άρθρα 13 και 88 της οδηγίας 2013/36.
            
         
               4.
            
            
               Ο τέταρτος λόγος, ο οποίος προβάλλεται επικουρικώς, αντλείται επίσης από τον παράνομο, κατά το προσφεύγον, χαρακτήρα της προσβαλλομένης αποφάσεως, καθόσον η ΕΚΤ παρέβη το άρθρο L. 511-58 του CMF.